**Tietoa varhaiskasvatuksen asiakasmaksun laskutuksesta**

Varhaiskasvatuksen asiakasmaksu voidaan periä enintään yhdeltätoista kalenterikuukaudelta toimintavuoden aikana 1.8.2017- 31.7.2018. Heinäkuu on maksuton jos lapsi on ollut hoidossa elokuusta alkaen ja hänellä on kertynyt lomapäiviä vähintään kolme neljäsosaa kuukauden keskimääräisestä hoitopäivien määrästä.

Hoitoaikaperusteinen asiakasmaksu perustuu ennakkoon varattuihin tunteihin ja vähintään kolmeksi kuukaudeksi kerrallaan. Mikäli varatut tunnit ylittyvät, asiakasmaksu laskutetaan seuraavien käytettyjen/ilmoitettujen tuntien maksuluokan mukaisesti.

**1.3.2017 alkaen uudet maksuluokat varhaiskasvatuksessa (Koulutuslautakunta 11.1.2017 §3)**

151 h/kk            100% kokoaikaisesta varhaiskasvatuksesta         290,00 €

150-121 h/kk       88% kokoaikaisesta varhaiskasvatuksesta         255,00 €

120-106 h/kk       72% kokoaikaisesta varhaiskasvatuksesta         209,00 €

105-81 h/kk         56% kokoaikaisesta varhaiskasvatuksesta         162,00 €

80-0 h /kk            45% kokoaikaisesta varhaiskasvatuksesta         131,00 €

 Perhepäivähoidossa lasten hoitotunnit voidaan varata 121-150 h/kk tai yli 151h/kk.

**Esiopetuksen lisäksi tarvittavasta varhaiskasvatuksesta perittävät asiakasmaksut 1.3.2017 alkaen:**

alle 60h/kk          40% kokoaikaisesta varhaiskasvatuksesta           116,00 €

61-105 h/kk         56% kokoaikaisesta varhaiskasvatuksesta           162,00 €

106-120h/kk        72% kokoaikaisesta varhaiskasvatuksesta           209,00 €

Mikäli lapsi on sairauden johdosta poissa päivähoidosta vähintään 11 toimintapäivää kalenterikuukaudessa, peritään maksuna puolet kuukausimaksun määrästä. Kun lapsi on sairauden vuoksi poissa kaikki kalenterikuukauden toimintapäivät, maksua tältä kuukaudelta ei peritä lainkaan.

Kun lapsi on muun syyn kuin sairauden (esim. vanhempien loma) johdosta poissa kaikki kalenterikuukauden toimintapäivät, maksuna peritään puolet kuukausimaksusta. Jos lapsi on hoidossa yhdenkin päivän kalenterikuukaudessa, maksuna peritään täysi kuukausimaksu ellei ole kyse hoidon aloittamisesta tai lopettamisesta.

Lasten varhaiskasvatuksen  alkamiskuukautena maksu peritään alkamisajankohdasta alkaen ja lopettamiskuukautena lopettamisajankohtaan asti.

Mikäli tulotietoja  ei toimiteta määräaikaan mennessä, varhaiskasvatuksen asiakasmaksu määritellään korkeimman mukaisesti.

Hoitoaikaperusteinen asiakasmaksu muodostuu ennalta varattujen tuntien (hoitosopimus) perusteella kuukaudessa. Hoitosopimus tulee tehdä vähintään kolmelle seuraavalle kalenterikuukaudelle ennakkoon.

Jos lapselle  haettua ja myönnettyä paikkaa ei oteta vastaan eikä sitä ole peruttu kirjallisesti ennen hoitosuhteen alkamista, voidaan vanhemmilta tai muilta huoltajilta periä puolet kuukauden hoitomaksusta. Myös loman ajaksi varatusta, mutta **peruuttamatta jätetystä hoitopaikasta** voidaan periä puolet varhaiskasvatuksen asiakasmaksulain 7 § mukaan määräytyvästä kuukausimaksusta, vaikka perheen tulot olisivat niin pienet ettei lapselle ole määrätty kuukausimaksua.

Hoitoajat ilmoitetaan sähköisesti osoitteessa:  [www.tornio.fi](http://www.tornio.fi) /varhaiskasvatus. Hoitoaikojen sähköinen ilmoittaminen.

Hoitopäivät/-ajat on ilmoitettava viimeistään edellisen viikon maanantaina sähköisesti. Laskutus tapahtuu hoitosopimuksen perusteella. Hoitosopimusmuutoksista tulee ilmoittaa vähintään viikkoa ennen seuraavan kalenterikuukauden alkua.

Mikäli varatut tunnit ylittyvät, asiakasmaksu laskutetaan seuraavien käytettyjen/ilmoitettujen tuntien maksuluokan mukaisesti.

Mikäli ylitys toistuu, tuntiperusteista sopimusta on tarkistettava.

Tilapäisen hoidon maksu: Tilapäinen hoito voi olla enintään 5 pv/kk

Kokopäivähoito yli 5 h/pv                          24 €/varattu hoitopäivä/lapsi

Osapäivähoito enintään 5 h/pv                 15 €/varattu hoitopäivä/lapsi

Varhaiskasvatuksen asiakasmaksun suuruuteen vaikuttaa perheen bruttokuukausitulot, perheen koko ja varattujen hoitotuntien lukumäärä.

Perheen koko henkilöä           Tuloraja €/kk           Maksu % tulorajan ylittävästä kuukausitulosta

                 2                                   2 050                                                10,7
                 3                                   2 646                                                 10,7
                 4                                   3 003 10,7
                 5                                   3 361                                                 10,7
                 6                                   3 718                                                 10,7

**Kokopäivähoitomaksu** lasketaan seuraavasti:

bruttokuukausituloista vähennetään perheen koon mukaan määräytyvä tuloraja, jäljelle jäävästä  tulosta lasketaan prosenttiosuus. Jos perheen koko on suurempi kuin kuusi, nostetaan maksun määräämisen perusteena olevaa tulorajaa 138 eurolla kustakin seuraavasta perheen alaikäisestä lapsesta.

Jos päivähoidon maksu on alle 27 €/kk, maksua ei peritä.

Tilapäisen hoidon maksu:
Kokopäivähoito yli 5 h/pv                      24 €/varattu hoitopäivä/lapsi
Osapäivähoito enintään 5 h/pv               15 €/varattu hoitopäivä/lapsi
Hoidon tarve enintään 5 päivää/kk.

**Perheen koko**

Asiakasmaksulain mukaan perheen kokona huomioidaan yhteistaloudessa elävät avio-/avopuolisot ja heidän alaikäiset lapset. Oikeus päivähoitopaikkaan alkaa vanhempainrahakauden päätyttyä ja lakkaa oppivelvollisuuden alkaessa.

**Maksu perustuu bruttotuloihin**

Varhaiskasvatuksen asiakasmaksua määrättäessä perheen tuloina otetaan huomioon kaikki veronalaiset ansio- ja pääomatulot sekä verosta vapaat tulot sekä laskennallinen metsätulo. Myös lomaraha lasketaan perheen tuloksi. Elatusapu ja elatustuki vaikuttavat päivähoitomaksuun. Mikäli kuukausitulo ei ole sama joka kuukausi, otetaan kuukausituloina huomioon viimeksi kuluneen vuoden keskimääräinen kuukausitulo. Yksityisyrittäjien tulee toimittaa verotustodistus viimeksi vahvistetusta verotuksesta.

**Tulojen tarkistaminen**

Varhaiskasvatuksen asiakasmaksun  vuosittainen tarkistus tapahtuu toukokuussa ja esiopetukseen menevillä elokuussa.

**Toimintakauden aikana tuloissa tapahtuvista tai perheen olosuhteiden muutoksista on aina ilmoitettava hoitopaikkaan tai laskutukseen. Jos ilmoitusta ei ole tehty, hoitomaksuja ei hyvitetä takautuvasti.**

Varhaiskasvatuksen asiakasmaksu muuttuu, mikäli perheen tulot muuttuvat vähintään 10 % tai maksu osoittautuu virheelliseksi tai perheen koko muuttuu. Varhaiskasvatuksen asiakasmaksun  muutos astuu voimaan sitä seuraavan kuukauden alusta, kun uudet päivähoitomaksun perusteen olevat tulotiedot on esitetty. Jos maksun määräämistä koskeva päätös on perustunut asiakkaan tai hänen edustajansa antamiin virheellisiin tietoihin, maksu voidaan oikaista enintään vuoden ajalta.

**Korkein ja alin maksu**

Maksu voi kokopäivähoidossa olla lasta kohti enintään 290 euroa kuukaudessa. Lasta koskevaa 27 euroa pienempää kokopäivähoidon maksua ei peritä.

Perhe voi halutessaan allekirjoittaa päivähoitohakemukseen suostumuksen korkeimmasta päivähoitomaksusta, tällöin ei tuloselvitystä tarvitse tehdä.

**Sisaralennus**

Perheen ensimmäiseksi lapseksi määritellään aina nuorin varhaiskasvatuspalveluja käyttävä lapsi. Kun samasta perheestä on useampi lapsi päivähoidossa, ikäjärjestyksessä seuraavasta kokopäivähoidossa olevasta lapsesta määrätään  maksu, joka on enintään 50 prosenttia nuorimman lapsen maksusta. Muista lapsista perittävä maksu on 20 % perheen ensimmäiselle lapselle määrätystä maksusta.

**Muut poissaolot**

Kun lapsi on sairautensa vuoksi poissa päivähoidosta yli 10 päivää (eli vähintään 11 päivää) kalenterikuukauden aikana, maksuna peritään puolet kuukausimaksun määrästä. Kun lapsi on sairautensa johdosta poissa koko kuukauden, maksua ei peritä lainkaan.

Jos lapsi on poissa muusta syystä koko kuukauden, maksuna peritään puolet kuukausimaksusta. Muutoin peritään aina täysi kuukausimaksu.

**Varhaiskasvatuksen  alkaminen ja päättyminen**

Kun hoito alkaa tai päättyy kesken kuukauden, maksu peritään hoitopäivien lukumäärän mukaan kuukausimaksua alhaisempana. Ratkaiseva on hoitopäivien, ei läsnäolopäivien, lukumäärä, toisen sanoen jos lapsi kyseisen kuukauden aikana on poissa esimerkiksi sairauden takia, katsotaan myös tällainen päivä hoitopäiväksi.

**Tiedusteluihin vastaavat päivähoidon päällikkö ja aluejohtajat toimipaikoistaan:**

|  |  |
| --- | --- |
| Riitta **Keloneva**Leila **Trög** | puh. 040 753 6231 Varhaiskasvatuksen  hallinto,perhekeskuspuh. 050 5971152, varhaiskasvatuksen laskutus, kaupungintalo 4. kerros |
| Paula **Rautio**Pirkkiön pk | puh. 040-717 2451 Kaakamon pk, Pirkkiön päiväkoti, esiopetus: Kaakamon ja Kyläjoen koulu, perhepäivähoito: Kaakamo, Kyläjoki, Raumo, |
| Seija **Korpi**Putaan vpk | puh. 040-541 9296 Putaan vuoropk, Kallioputaan pk, Hannulan esiopetus, perhepäivähoito:Pudas |
| Kirsi **Unga**Kokkokankaan pk | puh. 040-738 2447 Kokkokankaan pk, esiopetus: Pirkkiön ja Näätsaaren koulu, perhepäivähoito: Kokkokangas |
| Minna **Haukilahti**Isopalon pk | puh. 040-703 2672 Isopalon pk, Kivirannan pk, esiopetus: Kivirannan  koulu, perhepäivähoito: Kiviranta |
| Riitta **Vaara**Juhannussaaren pk | puh. 0400-828 573 Juhannussaaren pk, Karungin pk, Arpelan päiväkoti, esiopetus: Seminaarin, Arpelan ja Karungin koulu, perhepäivähoito: Suensaari |
|   |   |